OpenLLM-France/wikimedia huggingface dataset:
# Strongman (atleta de força)

Strongman (strength athlete, atleta de força o forçut) és un terme que va començar a ser utilitzat en el segle xix per a referir-se als exhibidors de força (el terme era usat encara abans de l'halterofília i del powerlifting). Molts demostraven la seua força en el circ o alçant pes en el bent press (no confondre amb pressió sobre banc, el qual encara no existia).
Ja en els últims trenta anys del segle xx, strongman va ser usat per a designar als esportistes que demostraven la seua habilitat en demostracions de força, com alçar roques i altres objectes pesats. La competició més important d'aquest tipus és l'home més fort del món, creada en 1977. Des dels anys 90, l'interès al voltant del món per aquest esport ha començat a pujar, i els gimnasos són avui més populars que fa uns anys.
Des de 1995 existeix l'IFSA, l'organització principal del strongman que des de llavors apunta a una política més sanitària i a un esport que aquest a l'abast de tots els països del món.
En 2005 la IFSA es va dividir de l'home més fort del món patrocinat per Met-Rx i va crear la competició de l'home més fort del món IFSA. La WSMCF (World's strongest Man Cup Federation) va crear o World Strongman Cup en 2004.
Avui dia s'han incorporat molts moviments de strongman als exercicis amb peses, encara que en la majoria dels casos amb pesos molt més lleugers.

## Les competicions més importants del strongman

* L'Home Més Fort Del Món
* Strongman Super Series
* L'home més fort del món IFSA
* World Strongman Cup
* Arnold Strongman

## Forçuts famosos
### Antics

* Angus Graham
* Angus MacAskill
* Louis Cyr
* Arthur Saxon
* Alexander Zass
* Zishe Breitbart
* Louis Uni Apollon
* Eugene Sandow
* Ivan Poddubniy
* George Hackenschmidt
* Charles Atlas
* Jack Lalane
* The Great Antonio
* Paul Edward Anderson

### Moderns

* Bruce Wilhelm
* Don Reinhoudt
* Geoff Capes
* Bill Kazmaier
* Jón Páll Sigmarsson
* Gary Taylor
* Magnús Ver Magnússon
* Jamie Reeves
* Riku Kiri
* Svend Karlsen
* Janne Virtanen
* Magnus Samuelsson
* Jouko Ahola
* Glenn Ross
* Hugo Girard
* Phil Pfister
* Mark Henry
* Johnny Perry
* Vasyl Virastyuk
* Zydrunas Savickas
* Sebastian Wenta
* Mariusz Pudzianowski
* Terry Hollands
* Dominic Filiou
* Jesse Marunde
* Pedro Moriana Piña
* Travis Ortmayer
* Derek Poundstone
* Kevin Nee
* Arild Haugen

## Vegeu també

* Atletisme de força
* Strongman (forçut de circ)
# Markham (Washington)

Markham és una concentració de població designada pel cens dels Estats Units a l'estat de Washington. Segons el cens del 2000 tenia 95 habitants.

## Demografia

Segons el cens del 2000, Markham tenia 95 habitants, 41 habitatges, i 30 famílies. La densitat de població era de 32,7 habitants per km².
Dels 41 habitatges en un 17,1% hi vivien nens de menys de 18 anys, en un 65,9% hi vivien parelles casades, en un 4,9% dones solteres, i en un 26,8% no eren unitats familiars. En el 19,5% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,67.
Per edats la població es repartia de la següent manera: un 12,6% tenia menys de 18 anys, un 6,3% entre 18 i 24, un 22,1% entre 25 i 44, un 47,4% de 45 a 60 i un 11,6% 65 anys o més.
L'edat mediana era de 48 anys. Per cada 100 dones de 18 o més anys hi havia 107,5 homes.
La renda mediana per habitatge era de 63.750 $ i la renda mediana per família de 96.816 $. Els homes tenien una renda mediana de 40.625 $ mentre que les dones 23.750 $. La renda per capita de la població era de 23.700 $. Cap de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Markham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Markham». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Horacio López Salgado

Horacio López Salgado (15 de setembre de 1948) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1970.

## Referències

* ↑ ; Reyes Padilla, Macario«Mexico - Record International Players». RSSSF, 05-03-2012.
* ↑ Horacio López Salgado a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Mainland (Shetland)

L'illa Mainland (en anglès Mainland, que significa literalment «terra principal» en relació a les illes més petites properes) és l'illa principal de l'arxipèlag de les illes Shetland, Escòcia. L'illa conté l'únic burgh (una divisió administrativa formal d'Escòcia) de Shetland, Lerwick, i és el centre del ferri i les connexions aèries de les Shetland.
Té una superfície de 970 km² —sent per superfície la tercera major illa escocesa i la cinquena més gran de les illes Britàniques, després de Gran Bretanya, Irlanda, Lewis i Harris i l'illa de Skye. L'any 2011 vivien a l'illa 18.765 residents.
L'illa es pot dividir en quatre seccions:

## Referències

* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
* ↑ National Records of Scotland (15 August 2013) (pdf) Statistical Bulletin: 2011 Census: First Results on Population and Household Estimates for Scotland - Release 1C (Part Two) Arxivat 2014-02-23 a Wayback Machine.. "Appendix 2: Population and households on Scotland's inhabited islands". Retrieved 17 August 2013.
# Kottmar

Kottmar (en alt sòrab: Kotmar) és un municipi del districte de Görlitz, a Saxònia, Alemanya, creat amb efectes de l'1 de gener de 2013 per la fusió dels municipis d'Eibau, Niedercunnersdorf i Obercunnersdorf. Agafa el nom del mont Kottmar (583 m).

## Referències

* ↑ Media service of the State of Saxony, retrieved 2013-02-26
# Portage (Utah)

Portage és una població dels Estats Units a l'estat de Utah. Segons el cens del 2000 tenia 257 habitants.

## Demografia

Segons el cens del 2000, Portage tenia 257 habitants, 75 habitatges, i 62 famílies. La densitat de població era de 43,5 habitants per km².
Dels 75 habitatges en un 46,7% hi vivien nens de menys de 18 anys, en un 73,3% hi vivien parelles casades, en un 4% dones solteres, i en un 17,3% no eren unitats familiars. En el 14,7% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,43 i el nombre mitjà de persones que vivien en cada família era de 3,84.
Per edats la població es repartia de la següent manera: un 39,7% tenia menys de 18 anys, un 5,4% entre 18 i 24, un 23,7% entre 25 i 44, un 20,2% de 45 a 60 i un 10,9% 65 anys o més.
L'edat mediana era de 30 anys. Per cada 100 dones de 18 o més anys hi havia 101,3 homes.
La renda mediana per habitatge era de 43.125 $ i la renda mediana per família de 48.333 $. Els homes tenien una renda mediana de 45.417 $ mentre que les dones 24.688 $. La renda per capita de la població era de 13.257 $. Entorn de l'1,7% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Portage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Portage». American Fact Finder. Oficina del Cens dels Estats Units, 12-01-2010.
Viccionari
# Rubén Paz

Rubén Paz (Artigas, 8 d'agost de 1959) fou un futbolista uruguaià de la dècada de 1980.
Fou 45 cops internacional amb la selecció de l'Uruguai.
Pel que fa a clubs, defensà els colors de CA Peñarol, Internacional, Racing Club Paris, Racing Club i Genoa CFC.

## Referències

* ↑ Rubén Paz a National-Football-Teams.com (anglès)
* ↑ Rúben Paz at Racing Club's official site Arxivat 2012-03-26 a Wayback Machine. (castellà)
* ↑ Rubén Paz at Internacional's official site (portuguès)
* ↑ Profile Arxivat 2007-09-27 a Wayback Machine. (castellà)
# Còrnicen (cognom)

Còrnicen (llatí: Cornicen 'el que toca el corn') va ser un agnomen romà. Els personatges més rellevants que el portaren foren Pòstum Ebuci Helva Còrnicen, cònsol l'any 442 aC, i Espuri Opi Còrnicen, decemvir el 450 aC.
Per altra banda, Ciceró parla de cert personatge anomenat Opi Cornicí, que portava com a cognomen un derivat d'aquest antic agnomen de la gens Òpia.

## Referències

* ↑ «Cornicen & tubicen, music in Roman legions - In Aciem» (en anglès). [Consulta: 18 abril 2019].
* ↑ «Roman Names and Abbreviations - Dr. Rollinson's courses and resources». [Consulta: 27 abril 2019].
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 857.
# María José Mora Devis

María José Mora Devis (Manises, 1956) és una advocada i política valenciana diputada al Congrés dels Diputats en la VI Legislatura i senadora en la VII legislatura

## Biografia

Llicenciada en dret per la Universitat de València, a les eleccions municipals espanyoles de 1983 fou escollida regidora de l'ajuntament de Manises pel Partit Popular, càrrec que va revalidar a les eleccions municipals espanyoles de 1987, 1991 i 1995.
En 1999 va substituir en el seu escó Fernando Coquillat Durán, qui alhora havia substituït Francesc Camps i Ortiz, elegit diputat a les eleccions generals espanyoles de 1996. Fou uns mesos vocal de la Comissió Parlamentària de Justícia i Interior.
Fou escollida senadora a les eleccions generals espanyoles de 2000. De 2000 a 2004 fou portaveu de la Comissió de Justícia del Senat d'Espanya.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.384. ISBN 9788495484802.
* ↑ Fitxa del Congrés dels Diputats
* ↑ Fitxa del Senat
# Honningsvåg

Honningsvåg és una ciutat de la regió administrativa o filke de Finnmark, a Noruega, centre administratiu del municipi de Nordkapp. Situada al cap Nord, és la ciutat més septentrional d'aquest país i de tot el món. La legislació noruega del 1997 estableix que una ciutat ha de tenir com a mínim 5.000 habitants, però Honningsvåg, amb la seva població de 2.575, va ser declarada ciutat just abans, el 1996. Està situada en una badia al costat sud de l'illa de Mageroy, mentre que el cap Nord i els seus visitants se centren al costat nord. És port d'escala per a vaixells de creuer, especialment els mesos d'estiu. L'aeroport de Honningsvåg és a 4 quilòmetres de la ciutat.
Aquesta zona tan llunyana ha estat habitada des de fa més de 10.000 anys. El mar era probablement la principal font d'aliment per als assentaments prehistòrics. Com que és a la part sud-oest del mar de Barentsz, on no hi ha gel, la pesca és abundant. També gràcies a aquest efecte, les temperatures d'hivern a Honningsvåg són molt més suaus del que es podria esperar en aquesta latitud (la mitjana de gener a les 24 h és de -4 °C). Avui dia, la pesca i el turisme són les activitats més importants

## Clima

Dades climàtiques a Honningsvåg :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | −2 (28) | −2 (28) | 0 (32) | 3 (37) | 7 (45) | 11 (52) | 15 (59) | 13 (55) | 9 (48) | 4 (39) | 1 (34) | −1 (30) | 4.8 (40.6) |
| Mitjana diària °C (°F) | −4.5 (23.9) | −4.5 (23.9) | −3.1 (26.4) | −0.6 (30.9) | 3.4 (38.1) | 7.2 (45) | 10.3 (50.5) | 10.0 (50) | 6.9 (44.4) | 2.6 (36.7) | −0.8 (30.6) | −3.3 (26.1) | 2 (36) |
| Mínima mitjana °C (°F) | −13 (9) | −12 (10) | −10 (14) | −6 (21) | −1 (30) | 3 (37) | 5 (41) | 5 (41) | 3 (37) | −2 (28) | −7 (19) | −11 (12) | −3.8 (25.2) |
| Precipitació mitjana mm (polzades) | 86 (3.39) | 69 (2.72) | 62 (2.44) | 54 (2.13) | 41 (1.61) | 42 (1.65) | 45 (1.77) | 52 (2.05) | 62 (2.44) | 83 (3.27) | 77 (3.03) | 92 (3.62) | 765 (30.12) |
| Mitjana de dies de pluja | 0 | 0 | 0 | 0 | 13 | 16 | 15 | 17 | 19 | 0 | 0 | 0 | 80 |
| Mitjana de dies de neu | 26 | 23 | 21 | 19 | 3 | 0 | 0 | 0 | 1 | 24 | 24 | 26 | 167 |
| Mitjana mensual d'hores de sol | 1 | 7 | 11 | 16 | 23 | 24 | 14 | 18 | 13 | 8 | 2 | 0 | 147 |
# Lucien Bodard

Lucien Bodard (Chongqing 1914 - París 1998) periodista i escriptor francès. Premi Goncourt de l'any 1981 per la seva novel·la Anne Marie.
Va néixer el 9 de gener de 1914 a l'actual municipalitat Chongqing (antigament ciutat de la província de Sichuan) a la Xina. El seu pare Albert Bodard era un diplomàtic francès destinat a la Xina durant deu anys. Va marxar a França amb la seva mare Anne-Marie Greffier i va estudiar Ciències Polítiques.
El 1944 va iniciar la carrera de periodista dins el gabinet de premsa i informació del govern provisional francès. Va col·laborar com a columnista en la publicació France-Illustration i el 1948 es va integrar en l'equip de France Soir dirigit per Pierre Lazareff. Hi va ser corresponsal a Indoxina, Hong Kong, Xina, Àfrica del Nord i Amèrica del Sud. La seva activitat a l'Extrem Orient va provocar que entre els seus col·legues periodistes li adjudiquesin el sobrenom de Lulu le Chinois.
Va morir el 2 de març de 1998 a París.

## Actor ocasional

De forma ocasional va fer d'actor en pel·lícules com:
* Les créatures d'Agnès Varda, 1966
* El Nom de la rosa de Jean-Jacques Annaud, 1986, protagonitzada per Sean Connery i Christian Slater
* Le Retour de Martin Guerre de Daniel Vigne, 1982

## Obres

Part de la seva obra literària va estar condicionada per les seves experiències a la Xina, com:
* La Chine de la doucer, 1957
* La Chine du cauchemar, 1961
* Monsieur le Consul, 1973, que va obtenir el Premi Interallié
* La Vallée des roses, 1977
* Les Grandes Murailles, 1987
* Le Chien de Mao, 1998 (biografia novel·lada de la vidua de Mao Zedong)
o a Indoxina, amb una trilogia escrita entre 1963 - 1967:
* L'Enlisement
* L'Humillation
* L'Aventure

## Referències

* 1 2 Crom, Nathalie. «Bodar, Lucien (1914-1998)» (en francès). [Consulta: desembre 2018].
* ↑ «Les personalités de l'Indochine française. Lucien Bodard» (en francès). [Consulta: desembre 2018].
* ↑ Poel, Caroline «Mort de "Lulu le Chinois", Lucien Bodard journaliste et romancier- Êtant né à Chongking en 1914.» (en francès). Liberation, 03-03-1998.
# Taiho

Taihō (japonès: 大宝) va ser una era japonesa (年号, nengō, lit. nom de l'any) que va abastar de l'any 701 al 704.

## Referències

* ↑ LLC, Revolvy,. «"Taihō (era)" on Revolvy.com» (en anglès). [Consulta: 17 agost 2018].

## Bibliografia

* Asakawa, Kan'ichi. (1903). The Early Institutional Life of Japan. Tokyo: Shueisha [New York: Paragon Book Reprint Corp., 1963]. (anglès)
* Brown, Delmer and Ichiro Ishida, eds. (1979). [Jien, c.1220], Gukanshō; "The Future and the Past: a translation and study of the 'Gukanshō,' an interpretive history of Japan written in 1219" translated from the Japanese and edited by Delmer M. Brown & Ichirō Ishida. Berkeley: University of California Press. ISBN 0-520-03460-0 (anglès)
| Precedida per: Shuchō | 'Era o nengō: 'Taiho | Succeïda per: Keiun |
# Kotter's (equip ciclista)

L'equip Kotter's, conegut anteriorment com a Kondor, va ser un equip ciclista alemany, de ciclisme en ruta que va competir professionalment entre 1979 i 1982, i després va mantenir una estructura de segon nivell fins al 1990.

## Principals resultats
### A les grans voltes

* Giro d'Itàlia
** 3 participacions (1980, 1981, 1982)
** 0 victòries d'etapa:
** 0 classificació finals:
** 0 classificacions secundàries:
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Prionopaltis

Prionopaltis és un gènere d'arnes de la família Crambidae descrit per William Warren el 1892.

## Taxonomia

* Prionopaltis consocia Warren, 1892
* Prionopaltis sericea Warren, 1892
* Prionopaltis subdentalis Swinhoe, 1894

## Referències

* ↑ «GlobIZ search». Global Information System on Pyraloidea. [Consulta: 31 març 2019].
* ↑ Pitkin, Brian; Jenkins, Paul. «Prionopaltis Warren, 1892» (en anglès). Butterflies and Moths of the World. Londres: Natural History Museum, 05-11-2004.
* 1 2 Warren, W. «Descriptions of new Genera and species of Pyralidae contained in the British-Museum Collection» (en anglès). Annals and Magazine of Natural History, 9(54), 1892, pàg. 437–438. DOI: 10.1080/00222939208677357.
* ↑ Swinhoe, C. «New species of geometers and pyrales from the Khasia hills» (en anglès). Annals and Magazine of Natural History, 14(80), 1894, pàg. 147. DOI: 10.1080/00222939408677780.
# De terra, carbó i fil

De terra, carbó i fil és un mural pintat a una façana de les escales de l'antiga presó, a la plaça del Doctor Saló de Berga. Obra de l'artista Roc Blackblock, és un homenatge als treballadors de la mineria i el tèxtil del passat del Berguedà. El projecte, finalitzat l'abril de 2019, va ser impulsat per l'àrea de Cultura de l'ajuntament de Berga, per a la Fira de Maig d'aquell any, amb l'objectiu de posar en rellevància el passat obrer i destacant el paper de la dona en el relat de la memòria col·lectiva.

## Galeria d'imatges

* Vista del mural
* Detall del mural
* Detall del mural

## Referències

* ↑ «Berga ja llueix un nou i espectacular mural a les antigues escales de la presó». Nació digital, 10-04-2019.
* ↑ «De terra, carbó i fil». Murs de Bitàcola, 2019.
# Mas Ramon

El Mas Ramon és una masia del poble de Guarda-si-venes, al municipi de Guissona (Segarra) inclosa a l'Inventari del Patrimoni Arquitectònic de Catalunya.

## Descripció

És un edifici de tres cossos(dos d'habitatge). El cos principal és el central, consta de tres plantes. A la façana principal (est), a la planta baixa, hi ha gran entrada amb arc de mig punt adovellat. A la dovella central, hi ha un escut. L'entrada, te porta de fusta de doble batent. A cada costat de l'entrada, hi ha una finestra amb reixa. A la planta següent, tres finestres de forma rectangular amb les pedres que formen l'obertura sobresurten com a forma de decoració. Al darrer pis hi ha una obertura de mig punt. Entre el darrer pis i la segona planta, hi ha les sigles de MAS RAMON.
A la façana lateral dreta (Nord), hi ha gran part de la façana tapada per edifici annex. La part que queda descoberta, no té obertures. La façana lateral esquerra (Sud), està tapada per un altre cos que també forma part de l'habitatge. A la façana oposada a la principal (Oest), a la planta baixa, hi ha l'entrada. A les plantes superiors, hi ha diverses finestres. La coberta és de dues vessants (nord-sud), acaba amb teula. Té dues xemeneies.
Adjunt a la façana sud del primer cos, hi ha un altre edifici, que forma part de l'habitatge. Consta de dues plantes i una terrassa. A la planta baixa, hi ha una entrada rectangular, a la planta següent, hi ha dues finestres acabades en arc de mig punt. A la darrera planta, hi ha una terrassa. A la façana lateral esquerra, hi ha diverses finestres.
El tercer cos, té funció de magatzem, té una planta. A la façana principal (Est), hi ha una entrada rectangular. A la façana lateral dreta(Nord), hi ha dues finestres. La coberta és de dues vessants(Est-Oest), acabada amb teula.
Hi ha una gran jardí que envolta el recinte per les façanes sud i oest. Hi ha una entrada que dona al jardí per la façana sud. Tots els cossos estan arrebossats i pintats de blanc. Està situat al peu de la carretera L-314 en direcció a Selvanera, a un 2km de Guissona.

## Referències

* ↑ «Mas Ramon». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 5 6 7 8 9 10 11 «Mas Ramon». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Hugo Arán

Hugo García Cordero, conegut artísticament com Hugo Arán, (Sabadell, Vallès Occidental, 13 de maig de 1980) és un cantautor català.

## Trajectòria artística

Hugo Arán, que va prendre el seu cognom artístic del segon cognom patern Arànega, és un compositor i lletrista de formació autodidacta, proper a la música brasilera a les seves cançons d'autor intimista, amb referències com Chico Buarque, Gilberto Gil, Márcio Faraco, Tom Jobim, Jorge Drexler o Juan Quintero.
En els seus viatges a Brasil el 2004 i a la ciutat de Granada, el 2007, on va viure vuit anys, va guanyant sonoritats que li interessen per a la seva música, melodies i ritmes que vénen de la bossa nova, el baiâo, la zamba o el jazz. El 2007 forma el duo "Tato Azevedo" amb Pablo Acevedo, amb el qual llançaran el seu disc conjunt Sordo, que serà guanyador del Certamen Andalús de Cançó d'Autor de 2008.
El 2014 publica el seu primer disc en solitari: Anuario, i el 2017 el segon: Memoria muscular, que conté un petit homenatge a Gilberto Gil. Posteriorment l'influencien ritmes africans com mostra al seu disc Extinciones y sus causas el 2021, en aquest disc Márcio Faraco col·labora en la lletra de Um jacarandá, i el cantautor fa duos amb Alessio Arena a Lunas de fogueo, i amb Margherita Abita a Canto leggero.
En 2023 va presentar al mercat de música iberoamericana EXIB a Setúbal (Portugal) i al Museu do Orient (Fundação Orient) de Lisboa l'espectacle Cada um canta uma, format a trio amb el portuguès Marco Oliveira i el brasiler Márcio Faraco. El 2024 publica el seu quart disc: Ar amb aires brasilers, compartint-lo amb autors com Vinicius Cantuária, Ceumar, Leo Minax i Thiago Amud, col·laboren en les lletres o amb les seves veus.

## Discografia

* 2007. Sordo (en el duet "Tato Azevedo" juntament amb Pablo Acevedo)
* 2014. Anuario
* 2017. Memoria muscular
* 2021. Extinciones y sus causas
* 2024. Ar

## Referències

* ↑ 7358/2/hugo-aran-y-sus-retratos-de-vida-por-carles-gracia-escarp Cancioneros.com - Hugo Arán i els seus retrats de vida
* ↑ La República (Perú) - Hugo Arán: “Estoy muy emocionado por tocar en Perú" (2019)
* ↑ granadahoy.com/oci/Tato-Azevedo-estrena-Boogaclub-Sordo_0_267873494.html Granada Avui - Tato Azevedo estrena a la sala Boogaclub "Sordo", el seu primer disc
* ↑ /hugo-aran-memòria-muscular-2018/ Un disc al dia - Hugo Arán: Memoria Muscular
* ↑ Cancioneros.com - Hugo Arán presenta el seu tercer disc en solitari «Extinciones y sus causas»
* ↑ Agenda Cultural de Lisboa Cada um canta uma portuguès)
* ↑ CMJornal - Cada Um Canta Uma com concertos em Lisboa i Setúbal (en portuguès)
* ↑ RTVE - Programa "Músicas posibles" - Parceiros

## Enllaços externs

* Web oficial d'Hugo Arán
# Tamaloukte

Tamaloukte (en àrab تملوكت, Tamalūkt; en amazic ⵜⴰⵎⵍⵓⴽⵜ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 4.739 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# La Roche-Bernard

La Roche-Bernard (en bretó Ar Roc'h-Bernez) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 761 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 895 | 979 | 1.038 | 838 | 766 | 796 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Jean Gatin | |
| 2001- | Daniel Bourzeix | |
# Prionop de Gabela

El prionop de Gabela (Prionops gabela) és un ocell de la família dels vàngids (Vangidae).

## Hàbitat i distribució

Habita boscos humids a les muntanyes de l'oest d'Angola.

## Referències

* ↑ «Prionop de Gabela». Cercaterm. TERMCAT, Centre de Terminologia. Rev. 10/05/2023(català)